Loan of Wheat
Material: papyrus
Place: Arsinoites
Categories: Vertrag
Darlehen
Getreide
βασιλεύοντος Πτολεμαίου τοῦ Πτολεμαίου καὶ Κλεοπάτρας θεῶν Ἐπιφανῶν ἔτους ὀγδόου 
ἐφʼ ἱερέως  Ἀλεξάνδρου καὶ θεῶν Σωτήρων καὶ θ[εῶ]ν Ἀδελφῶν καὶ θεῶν Εὐεργετῶν 
καὶ θεῶν Φιλοπατόρων καὶ θεῶν Ἐπιφανῶν καὶ θεῶν Φιλομητόρων, ἀθλοφόρου Βερενίκη[ς] Εὐγέτιδος , 
κανηφόρου Ἀρσινόης Φιλαδέλφου Ἀριστοκλείας τῆς Δημητρου, ἱερείας Ἀρσινόης Φιλοπάτορος 
Εἰρήνης τῆς Πτολεμαίου, μηνὸς Λωίου τρεισκαιδεκάτηι Μεχεὶρ τρεισκαιδεκάτηι, ἐν τῆι 
Σοκνοπαίου Νήσωι τοῦ Ἀρσινοίτου νομοῦ.  ἐδάνεισε Μαρρῆς Πακύσιος Ἀρσι[ν]οίτης Μενελάωι 
Παριγέτου Μακεδόνι τῆς ἐπιγονῆς πυροῦ ἀρτάβας δέκα . ἀποδότω δὲ Μενέλαος Μαρρῆτι 
τὸ δάνειον τῶν δέκα  ἀρταβῶν τῶν πυρῶν ἐν μηνὶ Αὐδυναίωι Αἰγυπτ[ίω]ν δὲ Ἐπεὶφ 
ἢ ὅταν ἡ ἄφεσις τῶν πυρίνων καρπῶν γένηται πυρὸν νέον ἄδολον καθαρὸν ἀπὸ παντός, μέτρωι 
δικαίωι τῶι πρὸς τὸ βασιλικὸν χαλκοῦν μετρήσει καὶ σκυτάληι [δ]ικαίαι καὶ κατα
στησάτω εἰς τὴν Σοκνοπαίου πρὸς Μαρρῆν τοῖς ἰδίοις ἀνηλώμασι.  ἂν τῶν ἀρταβῶν 
τοῦ πυροῦ μὴ ἀποδῶι ἀποτεισάτω τιμὴν δραχμὰς πεντεκοσίας , καὶ ἡ πρᾶξις ἔστω 
Μαρρῆτι τῶι κατὰ τὴν γραφὴν παρά τε ἑαυτοῦ Μενελάου καὶ ἐ[κ] τῶν ὑπαρχόντων 
αὐτῶι πάντων πράσσοντι κατὰ τὸ διάγραμμα καὶ τοὺς νόμους. κύριος δʼ ἔστω 
καὶ α.τ.ς πράσσοντα του εκ.............................. η κρισι..... 
Πάσιππος Ξένων Θεόδωρος Πτολεμαῖος Μακεδόνες, Φίλων Θρᾶιξ, Σωσικράτης Κρής, 
οἱ ἓξ  τῶν ἐν τῆι Σοκνοπαίου Νήσωι φρουρούντων καὶ μισθο. 
συγγραφοφύλαξ Φίλων.